Liitteessä 1 esitetään talousarvion tosiasiallisen toteutumisen taso 16. lokakuuta 2005 ja 31. toukokuuta 2006 välisenä aikana suhteessa indikaattorin osoittamaan menoprofiiliin. Toteutumisen taso on määritelty talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 7 artiklan säännösten perusteella.

2.2.Alaotsake 1a – YMP-menot (lukuun ottamatta maaseudun kehittämistä)

2.2.1.Sokeri (+ 316,3 milj. euroa), hedelmät ja vihannekset (– 118,4 milj. euroa) ja maito

(– 114,8 milj. euroa)

Näiden alojen taustalla toteutumismallit ovat edelleen samanlaisia kuin varojärjestelmää koskevassa kertomuksessa nro 5–6/2006 esitettiin.

2.2.2.Tuet liitteeseen I kuulumattomille tuotteille (– 84,2 milj. euroa)

Vientitukien yleistason lasku sekä jalostettujen maataloustuotteiden pienemmät vientimäärät ovat johtaneet pienempiin vientimaksuihin jäsenvaltioissa ja siten tämän toimenpiteen määrärahojen nykyiseen alikäyttöön, jonka ennakoidaan kestävän varainhoitovuoden loppuun.

2.2.3.Kuitukasvit (– 13,7 milj. euroa)

Komissio on tehnyt puuvillan tukea koskevan päätöksensä. Puuvillan maailmanmarkkinahinnan nousu on johtanut siihen, että tukitaso ja sen seurauksena maksujen määrä on laskenut. Sen vuoksi tämän toimenpiteen määrärahoissa on alikäyttöä vuoden loppuun asti.

2.2.4.Sianliha, munat ja siipikarja, mehiläishoito (– 43,6 milj. euroa)

Tuoreen ja jäädytetyn sianlihan vientitukimaksujen keskeyttämisen odotetaan tässä vaiheessa vähentävän maksujen määrää. Tämä seikka on jo havaittavissa indikaattorilla. Kun kuitenkin otetaan huomioon lintuinfluenssaepidemiasta johtuvat muna- ja siipikarja-alan poikkeuksellisten tukitoimenpiteiden kustannukset ja jos jäsenvaltiot maksavat kaikki kuluvan varainhoitovuoden aikana päätetyt tuet, nykyisen alikäytön ei arvioida jatkuvan varainhoitovuoden loppuun.

2.2.5.Suorat tuet (– 1 769,1 milj. euroa)

Tästä momentista rahoitettavien kaikkien toimenpiteiden alikäyttö on noin 40 prosenttia alle vuoden 2006 huhtikuun lopussa todetun tason. Erityisesti tuotannosta irrotettujen suorien tukien alikäyttö väheni myös noin 66 prosenttia verrattuna kyseiseen ajanjaksoon. Komissio seuraa tilannetta tarkoin ja päivittää maksujen toteutumista jäsenvaltioiden säännöllisin määräajoin toimittamien tietojen perusteella. Komissio ei voi vielä tässä vaiheessa sulkea pois tätä toimenpidettä koskevien talousarviomäärärahojen alikäyttöä.

3.Päätelmät

Alaotsakkeessa 1a määrärahojen täytäntöönpano (jäsenvaltioiden menot 16. lokakuuta 2005–31. toukokuuta 2006) oli 36 312,8 miljoonaa euroa, toisin sanoen 83,9 prosenttia käytettävissä olevista määrärahoista. Talousarviomäärärahojen toteutuneen alikäytön arvioitiin indikaattoriin verrattuna olevan noin – 1 780,2 miljoonaa euroa samalla ajanjaksolla, ja se koskee sekä markkinatoimenpiteitä että suoria tukia.

Komissio katsoo, että talousarviomäärärahojen alikäyttö jatkuu varainhoitovuoden loppuun. On kuitenkin liian aikaista arvioida lopullista ennustettavissa olevaa alikäytön määrää.

Alaotsakkeessa 1b määrärahojen täytäntöönpano (jäsenvaltioiden menot 16. lokakuuta 2005–31. toukokuuta 2006) oli 3 838,6 miljoonaa euroa eli 49,4 prosenttia käytettävissä olevista määrärahoista. Komissio arvioi tässä vaiheessa, että tämän alan määrärahat käytetään siten kuin vuoden 2006 talousarviossa esitetään.

LIITE